[{"text_idx": "#000002", "text": "Bizkaiko LHko ikastetxe publikoetan nola matrikulatu"}, {"text_idx": "#000003", "text": "Nazioartekotzea (Erasmus + eta Global training)"}, {"text_idx": "#000004", "text": "Talentua erakartzeko laguntza eta aholkularitza"}, {"text_idx": "#000005", "text": "IkasBizi - Etengabeko ikaskuntza zerbitzua\nIkasGida - IkasGida LHko ekosistemari buruzko doako informazio- eta orientazio-zerbitzua da"}, {"text_idx": "#000008", "text": "Ikaslan Bizkaiak bere orientazio-zerbitzuak, laneratzeko laguntza emateko zerbitzuak eta bizitza osoan zehar ikasketak bultzateko zerbitzuak eguneratu ditu, eta ekimen hauei izenak jarriz zein haien ikus-estiloa bateratuz egin du. Horrela, IkasGida eta IkasBizi berriak, IkasEnplegurekin batera, herritarrentzat eskuragarri jartzen ditugun zerbitzu nagusi bihurtzen dira."}, {"text_idx": "#000009", "text": "IkasEnplegu lan-poltsak, 2018an kaleratu zenak eta LHko profiletan espezializatzen denak, bere logotipoa berritu du eta Ikaslan Bizkaiaren gainerako zerbitzuen ildo estetikoa ezarri du. 2022-2023 ikasturte berrian sartuta, atari honek 37 lanpostutarako 24 eskaintza biltzen ditu oraingioz, erregistratutako 350 pertsona baino gehiagorentzat eskuragarri daudenak. Gainera, IkasEnpleguk lan-orientazioko zerbitzura sarbidea ematen die erabiltzaile hauei."}, {"text_idx": "#000010", "text": "Dagoeneko existitzen den zerbitzuetako bat Etengabeko Ikaskuntzako Zerbitzua da, orain izen propioa jaso duena: IkasBizi. Hezkuntza Sailak eta Eusko Jaurlaritzako Lanbide Heziketako Sailburuordetzak sustatutako zerbitzu hau publikoa eta doakoa da, eta bizitza osoan zehar ikasketak bultzatzea du helburu. Hori egiteko, edozein prestakuntza-eremu eta -modalitatetako heziketa-ekimen guztiak biltzen ditu, prestakuntza ez-formaletik hasi eta profesionaltasun-ziurtagiriak edo bestelako agiriak lortzeko ikastaroetara arte."}, {"text_idx": "#000014", "text": "Azkenik, zuzendaritza-taldeen mugikortasun-ekintzak IkasMugi bihurtzen dira, eta Ikaslan Bizkaiak Europar Batasuneko Lanbide Heziketako beste ikastetxe eta erakunde batzuekin antolatzen dituen topaketak eta jarduerak hartzen ditu barne. Joan den maiatzean Erasmus+ programaren barruan egin zen bidaia honen adibide argia da. Mugikortasun horri esker, Ikaslan Bizkaiko ikastetxeetako zuzendaritza-taldeak gertutik ezagutu zituen Alemaniako LHrekin lotutako hainbat erakunde. Esperientzien eta metodologien truke hauek ezinbestekoak dira LHko ikastetxe publikoen sare gisa izan dugun bilakaerarako, eta irudi- eta nomenklatura-aldaketa hauekin, jarduera horiek elkartean duten zeregina indartu nahi dugu."}, {"text_idx": "#000019", "text": "Lanbide Heziketaren ekosistemari buruzko informazioko eta orientazioko doako zerbitzua"}]